ΓΡΑΠΤΗ ΕΡΩΤΗΣΗ E-1316/01

υποβολή: Theresa Villiers (PPE-DE) προς την Επιτροπή

(3 Μαΐου 2001)

Θέμα: Οδηγία περί φορολόγησης των καταθέσεων

1. Θα μπορούσε, παρακαλώ, η Επιτροπή να αναφέρει ποια πρόοδος έχει επιτευχθεί στις διαπραγματεύσεις με τις ΗΠΑ και άλλες σημαίνουσες τρίτες χώρες όπως η Ελβετία, το Λιχτενστάιν, το Μονακό, η Ανδόρα και ο Άγιος Μαρίνος, όσον αφορά στις εγγυήσεις περίιοθέτησης αντίστοιχων μέτρων σε τούτες τις χώρες πριν την έγκριση της οδηγίας περί φορολόγησης των καταθέσεων;

2. Θα μπορούσε, παρακαλώ, να αναφέρει κατά πόσον έχει αναθέσει τη σύνταξη μελέτης αξιολόγησης των επιπτώσεων στις επιχειρήσεις και/ή μελέτης σκοπιμότητας περί ανταλλαγής πληροφοριών ως προς την οδηγία περί φορολόγησης των καταθέσεων;

3. Θα μπορούσε να δώσει κάποιες ενδείξεις ως προς το πότε αναμένεται να δημοσιευτεί το νέο σχέδιο οδηγίας περί φορολόγησης των καταθέσεων;

Απάντηση του κ. Bolkestein εξ ονόματος της Επιτροπής

(4 Ιουλίου 2001)

1. Κατά το Ευρωπαϊκό Συμβούλιο της Santa Μara da Feira της 19ης και 20ης Ιουνίου 2000, τα κράτη μέλη αποφάσισαν ότι, εφόσον θα έχει επιτευχθεί συμφωνία σχετικά με την ουσία του περιεχομένου της οδηγίας περί φορολόγησης των καταθέσεων και πριν την επίσημη θέσπισή της, η Προεδρία και η Επιτροπή θα αρχίσουν συζητήσεις με τις Ηνωμένες Πολιτείες και πέντε άλλες τρίτες χώρες (Ελβετία, Λιχτενστάιν, Μονακό, Άγιος Μαρίνος και Ανδόρα) προκειμένου ναιοθετήσουν και οι χώρες αυτές αντίστοιχα μέτρα. Παράλληλα, τα ενδιαφερόμενα κράτη μέλη δεσμεύτηκαν να προωθήσουν τηνιοθέτηση παρόμοιων μέτρων σε όλα τα εξαρτώμενα ή συνδεδεμένα εδάφη. Σύμφωνα με το χρονοδιάγραμμα της Feira, το Συμβούλιο Ecofin της 26/27 Νοεμβρίου 2000 συμφώνησε την ουσία του περιεχομένου της οδηγίας περί καταθέσεων. Τον Ιανουάριο 2001, η Προεδρία και η Επιτροπή απέστειλαν επιστολές στις τρίτες χώρες που αναφέρονταν στη συμφωνία της Feira για να αρχίσουν διάλογο γύρω από την προτεινόμενη οδηγία. Όπως εξηγείται στις εν λόγω επιστολές, οι συζητήσεις δεν έχουν, στην παρούσα φάση, χαρακτήρα επίσημων διαπραγματεύσεων αλλά έχουν κυρίως στόχο να ενημερώσουν τις τρίτες χώρες σχετικά με τη συμφωνία που επετεύχθη τον περασμένο Νοέμβριο 2000 και να βολιδοσκοπήσουν τις αντιδράσεις τους όσον αφορά τη συμφωνία αυτή και τις προοπτικές θέσπισης ανάλογων μέτρων.

Μετά τις επιστολές αυτές έχει περατωθεί ένας κύκλος διερευνητικών συζητήσεων σε τεχνικό επίπεδο με τις έξι χώρες, ενώ έχουν επίσης πραγματοποιηθεί και πολιτικές επαφές με ορισμένες από αυτές. Μια πρώτη έκθεση των συζητήσεων αυτών παρουσιάστηκε κατά τη συνεδρίαση του Συμβουλίου Ecofin στις 5 Ιουνίου 2001. Κατά την προαναφερόμενη συνεδρίαση τα ενδιαφερόμενα κράτη μέλη εξέθεσαν την πρόοδο των συζητήσεων με τα εξαρτώμενα ή συνδεδεμένα εδάφη τους. Το Κοινοβούλιο θα ενημερώνεται σχετικά με τις εν λόγω συζητήσεις.

2. Όσον αφορά τις νέες νομοθεσίες, στο σύνολό τους, η Επιτροπή εξέτασε με προσοχή τον αντίκτυπο της προτεινόμενης οδηγίας(1) περί φορολογίας των καταθέσεων στους εμπορικούς φορείς. Τα προτεινόμενα μέτρα θα λαμβάνουν πλήρωςπόψη την ανάγκη διαφύλαξης της ανταγωνιστικότητας των ευρωπαϊκών χρηματιστηριακών αγορών. Η δέσμευση για πληρωμή μεσαζόντων οπωσδήποτε συνεπάγεται κάποιο πρόσθετο διοικητικό κόστος

για τους ενδιαφερόμενους φορείς και απαιτεί από αυτούς να προσαρμόσουν τις διοικητικές τους διαδικασίες και τα πληροφορικά τους συστήματα. Ωστόσο, έχει καταβληθεί κάθε δυνατή προσπάθεια προκειμένου να κρατηθεί στο ελάχιστο το πρόσθετο κόστος προσαρμογής που θα επιβαρύνει τους φορείς της αγοράς. Ας σημειωθεί ότι ομάδα εργασίας του Συμβουλίου εξετάζει προς το παρόν τις τεχνικές λεπτομέρειες του συστήματος ανταλλαγής πληροφοριών.

3. Η Επιτροπή ετοιμάζει νέα πρόταση οδηγίας για τη φορολογία των καταθέσεων, η οποία θα αντικαταστήσει την πρότασή της του 1998, όπου θα λαμβάνονταιπόψη τα συμπεράσματα του Ευρωπαϊκού Συμβουλίου της Feira της 19/20ης Ιουνίου 2000 και του Συμβουλίου Ecofin της 26/27ης Νοεμβρίου 2001. Η Επιτροπή σκοπεύει ναποβάλει τη νέα πρότασή της στο Συμβούλιο, το Κοινοβούλιο και την Κοινωνική Επιτροπή κατά τους προσεχείς μήνες.

(1) ΕΕ C 212 της 8.7.1998.